[bookmark: bookmark0]METALO LAUŽO PIRKIMO-PARDAVIMO SUTARTIS NR.______


2026-__-__ 
Šiauliai

	UAB „Šiaulių energija", registruota adresu Pramonės g. 10, Šiauliai, juridinio asmens kodas 245358580, toliau vadinama Pardavėju, atstovaujama generalinės direktorės Audronės Čepulienės, veikiančios pagal bendrovės įstatus, ir 
[bookmark: bookmark1]..........................................., registruota ......................................, juridinio asmens kodas                       .........................., toliau vadinama Pirkėju, atstovaujama ........................, veikiančio pagal ............., toliau abi kartu vadinamos Šalimis, o kiekviena atskirai – Šalimi, sudarė šią metalo laužo pirkimo-pardavimo sutartį, toliau vadinamą Sutartimi:

1. SUTARTIES AIŠKINIMAS
1.1. Sutartis sudaryta ir turi būti aiškinama pagal Lietuvos Respublikos teisę.
1.2. Sutarčiai taikomos Lietuvos Respublikos atliekų tvarkymo įstatymo, Lietuvos Respublikos ūkio ministro įsakymo „Dėl netauriųjų metalų laužo ir atliekų apskaitos ir saugojimo taisyklių ir netauriųjų metalų laužo ir atliekų supirkimo vietų įrengimo reikalavimų patvirtinimo", Lietuvos Respublikos aplinkos ministro įsakymo „Dėl atliekų tvarkymo taisyklių patvirtinimo" ir kitų galiojančių atliekų srautų tvarkymą reglamentuojančių teisės aktų nuostatos.
1.3. Šalys, vykdydamos Sutartį, taip pat vadovaujasi UAB „Šiaulių energija“ Turto pardavimo aukciono būdu organizavimo ir vykdymo taisyklėmis, patvirtintomis generalinio direktoriaus 2023-12-12 įsakymu Nr. ISA-139.
1.4. Sutartyje darant nuorodą į teisės aktus (bendrai į visus ar į bet kurį nors vieną atskirai) laikoma, kad nuoroda yra daroma į galiojančią teisės akto redakciją, įskaitant visus teisės aktų pakeitimus ir (arba) papildymus.
1.5. Šalys pareiškia ir patvirtina, kad vadovaujantis teisės aktų nustatyta tvarka naudojasi Vieninga gaminių, pakuočių ir atliekų apskaitos informacine sistema (toliau – GPAIS) ir vykdo atliekų susidarymo apskaitą.
1.6. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pavadinimas žodžiais.
1.7. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

2. SUTARTIES OBJEKTAS
2.1. Pardavėjas 20__-__-__ vykdė elektroninį aukcioną Nr. ___ (toliau – Aukcionas) dėl metalo laužo (įvairių demontuotų vamzdžių ir uždaromosios armatūros) (toliau – Metalo laužas) pardavimo. 
2.2. Sutartis sudaryta su Pirkėju, kurio pasiūlymas pripažintas laimėjusiu. Pirkėjas laimėjo Aukcioną pasiūlęs ................................ (..............................) + 21 proc. PVM kainą. Perkamas Metalo laužo kiekis – __ t (__ tonų). Galimas kiekio svyravimas ± ___ proc. (_____________ procentų). 
2.3. Sutartimi Pardavėjas įsipareigoja perduoti jam nuosavybės teise priklausantį Metalo laužą Pirkėjo nuosavybėn, o Pirkėjas įsipareigoja priimti Metalo laužą ir sumokėti už jį Pardavėjui Sutartyje nurodytą kainą Sutartyje numatytomis sąlygomis ir terminais.
2.4. Pirkėjas neturi teisės atšaukti Aukcione pateikto savo pasiūlymo. 
2.5. Metalo laužui jokia Pardavėjo garantija nesuteikiama.
2.6. Pirkėjas pareiškia ir patvirtina, kad prieš sudarydamas Sutartį, jis apžiūrėjo Metalo laužą, įvertino jo faktinę būklę ir kokybę, ir patvirtina, kad dėl Metalo laužo faktinės būklės, komplektacijos ir kokybės jokių pretenzijų Pardavėjui jis neturi, ateityje neturės ir nereikš.  

3. METALO LAUŽO PERDAVIMO TVARKA
3.1. Pirkėjas turi teisę išsivežti tik tokį Metalo laužo kiekį, už kurį yra sumokėjęs Pardavėjui Sutarties 4.2 punkte numatytą kainą. Galutinė mokėjimo suma už įsigytą Metalo laužą apskaičiuojama ir nurodoma PVM sąskaitoje faktūroje, atsižvelgiant į Šalių patvirtintą Metalo laužo perdavimo-priėmimo aktą (visus perdavimo-priėmimo aktus, jei Metalo laužas buvo perduotas dalimis). 
3.2. Pirkėjas pagal Sutartį įsigytą ir apmokėtą Metalo laužą (visą arba dalimis) išsiveža savo transportu iš Pardavėjo aikštelės, esančios adresu Pramonės g. 10A, Šiauliuose. Visas Metalo laužo kiekis privalo būti išvežtas ne vėliau kaip per 1 (vieną) mėnesį nuo Sutarties pasirašymo dienos.  
3.3. Pardavėjas, gavęs patvirtinimą, kad sumokėta visa Sutarties 4.2 punkte nurodyta kaina, parengia GPAIS atliekų vežimo lydraštį (toliau – Lydraštis) ir Metalo laužo perdavimo-priėmimo aktą.
3.4. Metalo laužo svoris nustatomas Pardavėjo svarstyklėmis, turinčiomis galiojančią metrologinę patikrą, Pardavėjo aikštelėje, ir teisės aktuose nustatyta tvarka ir terminais užfiksuojamas Lydraštyje bei Metalo laužo perdavimo-priėmimo akte ir (arba) kituose dokumentuose.
3.5. Metalo laužas laikomas perduotu, kai: (i) Pirkėjas priėmė iš Pardavėjo Metalo laužą; ir (ii) Pirkėjas ir Pardavėjas, naudodamasis GPAIS, patvirtino Šalių pasvertą ir Lydraštyje nurodytą Metalo laužo kiekį, vadovaudamasis teisės aktuose nustatyta tvarka ir Sutartimi; ir (iii) abi Sutarties Šalys pasirašė Metalo laužo perdavimo-priėmimo aktą.

4. SUTARTIES KAINA IR MOKĖJIMO SĄLYGOS
4.1. Visi atsiskaitymai tarp Šalių pagal Sutartį vykdomi eurais (Eur).
4.2. Metalo laužo kaina už __ t (__ tonų) be PVM:............................................................., PVM (21 proc.) – ...................................................., kaina su PVM – ........................................................................
4.3. Pirkėjas iki Sutarties sudarymo Pardavėjui sumokėjo ........... Eur (skaičius žodžiu) garantinį įnašą, kuris įskaitomas kaip dalies Metalo laužo kainos sumokėjimas.
4.4. Pirkėjas likusią Metalo laužo kainą be PVM ............................................................................ sumokėjo prieš sudarant šią Sutartį pavedimu į UAB „Šiaulių energija“ atsiskaitomąją sąskaitą Nr. LT35 7180 0000 0346 7599, esančią AB „Artea“ bankas, banko kodas 71800. 
4.5. Sutartyje numatyta Metalo laužo kaina apima visas tiesiogines ir netiesiogines Pirkėjo išlaidas, susijusias su Metalo laužo perdavimu Pirkėjui, tame tarpe išlaidas už jo transportavimą.
4.6. Pardavėjas už Pirkėjui perduotą visą Metalo laužo kiekį pagal Šalių patvirtintus Metalo laužo perdavimo-priėmimo aktus išrašo ir pateikia PVM sąskaitą faktūrą. 
4.7. Jeigu PVM sąskaitoje faktūroje nurodyta suma, apskaičiuota pagal perdavimo-priėmimo aktuose nurodytą perduotą Metalo laužo kiekį, didesnė nei Pirkėjo apmokėta iki Sutarties pasirašymo suma, Pirkėjas įsipareigoja apmokėti skirtumą ne vėliau kaip per 5 (penkias) darbo dienas nuo PVM sąskaitos faktūros gavimo dienos.
4.8. Jeigu PVM sąskaitoje faktūroje nurodyta suma, apskaičiuota pagal perdavimo-priėmimo aktuose nurodytą perduotą Metalo laužo kiekį, mažesnė nei Pirkėjo apmokėta iki Sutarties pasirašymo suma, Pardavėjas įsipareigoja grąžinti permoką Pirkėjui jo prašymu ne vėliau kaip per 5 (penkias) darbo dienas.
4.9. Vadovaujantis Lietuvos Respublikos pridėtinės vertės mokesčio įstatymo 96 straipsnio l dalimi ir Lietuvos Respublikos Vyriausybės 2002 m. birželio 13 dienos nutarimu Nr. 900 (Lietuvos Respublikos Vyriausybės 2007 m. rugpjūčio 29 d. nutarimo Nr. 902 redakcija), perkant metalo laužą, įskaitant pusgaminių atliekas, atsiradusias perdirbant, gaminant ar lydant juoduosius arba spalvotuosius metalus ar jų lydinius iš PVM mokėtojų, Pirkėjas privalo už Pardavėją sumokėti PVM į valstybės biudžetą. PVM sąskaita faktūra turi būti išrašyta su PVM ir turi būti su atitinkama nuoroda: „PVM moka pirkėjas pagal PVM įstatymo 96 straipsnio l dalies 4 punktą".
4.10. Visi Sutartyje numatyti atsiskaitymai vykdomi mokėjimo pavedimu, pervedant pinigus į Šalių atsiskaitomąsias sąskaitas, nurodytas Sutartyje.


5. ŠALIŲ TEISĖS IR PAREIGOS
5.1. Šalys neturi teisės perduoti savo įsipareigojimų pagal Sutartį (įskaitant reikalavimo teisę į kitos Šalies mokėtinas sumas) tretiesiems asmenims be kitos Šalies raštiško sutikimo. Be kitos Šalies išankstinio rašytinio sutikimo sudaryti sandoriai dėl teisių ar pareigų pagal Sutartį perleidimo laikytini niekiniais ir negaliojančiais nuo jų sudarymo momento. 
5.2. Pardavėjas įsipareigoja:
5.2.1. Perduoti Metalo laužą Pirkėjui gavęs patvirtinimą apie apmokėjimą pagal Sutarties 4.2 punktą.
5.2.2. Užsiregistruoti ir vykdyti atliekų apskaitą per vieningą gaminių, pakuočių ir atliekų apskaitos informacinę sistemą (GPAIS).
5.2.3. Atlikti visus privalomus veiksmus GPAIS sistemoje, susijusius su atliekų išvežimo ir gavimo procedūromis.
5.2.4. Užtikrinti, kad būtų tinkamai parengtas Lydraštis (GPAIS), nurodant perduodamo Metalo laužo kodą, rūšį ir kiekį.
5.2.5. Garantuoti, kad parduodamas Metalo laužas nėra radioaktyvus, neturi sprogių, degių medžiagų ir priemaišų, kurių sudėtis ir savybės neatitinka metalo laužo įprastos sudėties.
5.2.6. Pagal Lietuvos Respublikos ūkio ministro įsakymo „Dėl netauriųjų metalų laužo ir atliekų apskaitos ir saugojimo taisyklių ir netauriųjų metalų laužo ir atliekų supirkimo vietų įrengimo reikalavimų patvirtinimo" reikalavimus, parduodamo Metalo laužo pirkimo-pardavimo faktą patvirtinančiame apskaitos dokumente nurodyti Metalo laužo pavadinimą (pvz., plienas, aliuminis, varis ir kt.) ir pavidalą (pvz., drožlės, radiatoriai ir kt.).
5.2.7. Sudaryti sąlygas Pirkėjui Šalių suderintu laiku patekti į Pardavėjo teritoriją Metalo laužo paėmimui.
5.2.8. Užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą.
5.2.9. Atlyginti tiesioginius Pirkėjo nuostolius, patirtus Pardavėjui nevykdant arba netinkamai vykdant Sutartį.
5.2.10. Laiku raštu įspėti Pirkėją dėl aplinkybių, kurios trukdo tinkamai ir laiku įvykdyti sutartinius įsipareigojimus.
5.2.11. Tinkamai vykdyti kitus įsipareigojimus, numatytus Sutartyje ir Lietuvos Respublikos teisės aktuose.
5.2.12. Pardavėjas neturi pareigos tikrinti ar Pirkėjas teisės aktuose nustatyta tvarka naudojasi GPAIS ir (ar) vykdo atliekų susidarymo apskaitą.
5.3. Pardavėjas turi teisę:
5.3.1. Reikalauti, kad Pirkėjas priimtų perduodamą Metalo laužą ir sumokėtų už jį Sutartyje nustatytą kainą.
5.3.2. Reikalauti, kad Pirkėjas atlygintų tiesioginius nuostolius, patirtus Pardavėjo Pirkėjui nevykdant arba netinkamai vykdant Sutartį.
5.3.3. Pardavėjas taip pat turi Lietuvos Respublikos civiliniame kodekse bei kituose Lietuvos Respublikos teisės aktuose numatytas teises.
5.4. Pirkėjas įsipareigoja:
5.4.1. Priimti Sutartyje nustatyta tvarka perduodamą Metalo laužą. 
5.4.2. Išsivežti Metalo laužą Sutartyje nustatytais terminais.
5.4.3. Priėmimo metu patikrinti perduodamo Metalo laužo kiekį bei po patikrinimo pasirašyti Metalo laužo perdavimo-priėmimo aktą ir Lydraštį.
5.4.4. Užsiregistruoti ir vykdyti atliekų apskaitą per vieningą gaminių, pakuočių ir atliekų apskaitos informacinę sistemą (GPAIS).
5.4.5. Atlikti visus privalomus veiksmus GPAIS sistemoje, susijusius su atliekų išvežimo ir gavimo procedūromis.
5.4.6. Sumokėti už Metalo laužą Sutartyje nustatyta tvarka ir terminais.
5.4.7. Atskaitytus pagal Sutartį mokėtinus mokesčius sumokėti į valstybės biudžetą.
5.4.8. Atlyginti tiesioginius Pardavėjo nuostolius, patirtus Pirkėjui nevykdant arba netinkamai vykdant Sutartį.
5.4.9. Tinkamai vykdyti kitus įsipareigojimus, numatytus Sutartyje ir Lietuvos Respublikos teisės aktuose.
5.5. Pirkėjas turi teisę:
5.5.1. Reikalauti, kad Pardavėjas atlygintų tiesioginius nuostolius, patirtus Pirkėjo Pardavėjui nevykdant arba netinkamai vykdant Sutartį.
5.5.2. Pirkėjas taip pat turi Lietuvos Respublikos civiliniame kodekse bei kituose Lietuvos Respublikos teisės aktuose numatytas teises.
 
6. ŠALIŲ ATSAKOMYBĖ
6.1. Šalių atsakomybė yra nustatoma pagal Lietuvos Respublikos teisės aktus ir šia Sutartimi.
6.2. Šalys įsipareigoja tinkamai vykdyti savo įsipareigojimus, prisiimtus Sutartimi ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.
6.3. Pardavėjas, nepagrįstai uždelsęs grąžinti Pirkėjui permoką pagal Sutarties 4.8 punktą, Pirkėjui pareikalavus, moka 0,03 proc. (trijų šimtųjų procento) nuo laiku negrąžintos sumos dydžio delspinigius už kiekvieną uždelstą dieną.
6.4. Pirkėjas, nepagrįstai uždelsęs atsiskaityti už perduotą Metalo laužą pagal Sutarties 4.7 punktą, Pardavėjui pareikalavus, moka 0,03 proc. (trijų šimtųjų procento) nuo laiku neapmokėtos sumos dydžio delspinigius už kiekvieną uždelstą dieną.
6.5. Pirkėjas neišvežęs Metalo laužo per Sutarties 3.2 punkte numatytą terminą, moka Pardavėjui 2 proc. (dviejų procentų) dydžio Metalo laužo saugojimo mokestį, kuris skaičiuojamas nuo Pirkėjo laiku neišvežto Metalo laužo kainos už kiekvieną uždelstą dieną.
6.6. Jeigu Pirkėjas uždelsia Sutarties 3.2 punkte nustatytą Metalo laužo išvežimo terminą ilgiau kaip 30 (trisdešimt) kalendorinių dienų, Pardavėjas likusį Metalo laužą turi teisę parduoti naujame aukcione. Tokiu atveju Pardavėjas turi teisę įgyvendinti visas aukciono vedėjo teises, nurodytas Lietuvos Respublikos civilinio kodekso 6.422 straipsnio 2 dalyje. Pirkėjas privalo atlyginti Pardavėjui su Metalo laužo saugojimu, pardavimu kitam Pirkėjui susijusias pagrįstas išlaidas, taip pat sumokėti kainų skirtumą, jeigu Metalo laužas bus parduotas už mažesnę kainą negu ta, kuri nurodyta šioje Sutartyje.
6.7. Delspinigių ir/ar baudų sumokėjimas neatleidžia Šalių nuo įsipareigojimų tinkamo įvykdymo arba pažeidimų pašalinimo bei pilno tiesioginių nuostolių atlyginimo.
6.8. Kiekviena Šalis įsipareigoja atlyginti kitai Šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).

7. NENUGALIMA JĖGA (force majeure)
7.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos Lietuvos Respublikos teisės aktų nustatyta tvarka, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
7.2. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė arba turėjo atsižvelgti, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
7.3. Šalys turi teisę nutraukti Sutartį, kai jos įvykdyti neįmanoma arba vykdymas turi būti atidėtas ilgiau nei 4 (keturioms) savaitėms dėl nenugalimos jėgos (force majeure), už kurią Šalis neatsako.
7.4. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 ir Lietuvos Respublikos Vyriausybės 1997 m. kovo 13 d. nutarimo Nr. 222 ar juos pakeičiančių teises aktų nustatyta tvarka.

8. SUTARTIES GALIOJIMAS, KEITIMAS IR NUTRAUKIMAS
8.1. Ši Sutartis įsigalioja nuo jos pasirašymo momento ir galioja iki visiško įsipareigojimų pagal šią Sutartį įvykdymo.
8.2. Visi šios Sutarties pakeitimai ir/ar papildymai gali būti daromi tik rašytiniu Šalių susitarimu. 
8.3. Sutartis gali būti nutraukta joje numatytais atvejais, taip pat bendru Šalių susitarimu.  
8.4. Pardavėjas turi teisę vienašališkai, ne teismo tvarka, nutraukti Sutartį, įspėjęs apie tai Pirkėją ne vėliau kaip prieš 5 (penkias) kalendorines dienas, jeigu Pirkėjas Sutartyje nustatytais terminais neišsiveža Metalo laužo. Nutraukus Sutartį šiame punkte nurodytu atveju Pirkėjo sumokėtas garantinis įnašas nėra grąžinamas. Iš grąžintinos Pirkėjui likusios Metalo laužo kainos Pardavėjas turi teisę išskaičiuoti Sutarties 6.6 punkte numatytas  netesybas. 
8.5. Sutartis gali būti vienašališkai nutraukta vienos iš Šalių iniciatyva, nesikreipiant į teismą, kitai Šaliai iš esmės pažeidus Sutartį. Ar Sutarties pažeidimas yra esminis, sprendžiama pagal Lietuvos Respublikos civilinio kodekso 6.217 straipsnio 2 dalyje nustatytus kriterijus.
8.6. Pardavėjas turi teisę nutraukti Sutartį vienašališkai, įspėjęs Pirkėją raštu ne vėliau kaip prieš 5 (penkias) darbo dienas, jei Pirkėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jis su kreditoriais yra sudaręs taikos sutartį (Pirkėjo ir kreditorių susitarimą tęsti Pirkėjo veiklą, kai Pirkėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Pardavėjui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Pardavėjo pretenziją.
8.7. Įspėjimo apie Sutarties nutraukimą terminas pradedamas skaičiuoti nuo įspėjimo gavimo dienos. Įspėjimas apie nutraukimą laikomas kitos Šalies gautu: jo gavimo ar perdavimo dieną, kai jis įteikiamas registruotu paštu ar per kurjerį, arba po 4 (keturių) dienų nuo įspėjimo išsiuntimo dienos, siunčiant  jį Sutartyje nurodytais kitos Šalies rekvizitais. 

9. BAIGIAMOSIOS NUOSTATOS
9.1. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai. 
9.2. Šalys patvirtina, kad visos šios Sutarties sąlygos buvo aptartos individualiai, nei ši Sutartis, nei bet kuri atskira jos sąlyga negali būti laikoma nepagrįstai suteikiančia kitai Šaliai perdėtą pranašumą, Šalys viena kitai atskleidė visą joms žinomą informaciją, turinčią esminės reikšmės šiai Sutarčiai sudaryti.
9.3. Visi ginčai ar nesutarimai, kylantys iš šios Sutarties ir (ar) susiję su jos aiškinimu ir vykdymu, sprendžiami Šalių derybomis. Jeigu Šalys kilusių ginčų ar nesutarimų negali išspręsti derybomis, jie vadovaujantis Lietuvos Respublikos įstatymais sprendžiami Lietuvos Respublikos teisme. 
9.4. Šalys įsipareigoja asmens duomenis tvarkyti laikantis Reglamento 2016/679 (Bendrojo duomenų apsaugos reglamento) bei Lietuvos Respublikos asmens duomenų teisinės apsaugos įstatymo reikalavimų. Kiekviena iš Šalių yra atsakinga už tinkamą asmenų, kurių duomenys bus perduodami kitai Šaliai vykdant šią Sutartį, informavimą apie tokį jų asmens duomenų tvarkymą.
9.5. Vykdant Sutartį, kiekviena iš Šalių tvarko kitos Šalies šioje Sutartyje arba kitais būdais pateiktus tos Šalies vadovo, įgaliotų asmenų, darbuotojų, ar kitų tą šalį atstovaujančių asmenų duomenis. Pagal poreikį, tai gali būti vardas, pavardė, kontaktiniai duomenys (darbo telefono numeris, darbo elektroninis paštas, darbovietės adresas, užimamos pareigos, įgaliojimų (atstovavimo) duomenys, įskaitant atstovų asmens kodus, adresus, Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu. Vykdant teisės aktų reikalavimus, duomenys gali būti perduoti valstybės, vietos savivaldos arba teisėsaugos institucijoms, o taip pat - duomenis tvarkančiajai Šaliai paslaugas teikiantiems subjektams, tokiems, kaip bankai, buhalterines paslaugas teikiantys subjektai ar informacinių sistemų priežiūros paslaugas teikiantys subjektai ir kiti. Šie duomenys tvarkomi tik Sutarties vykdymo tikslais, laikantis Bendrojo duomenų saugumo reglamento reikalavimų.
9.6. Sutartis sudaroma: (i) 2 (dviem) vienodą teisinę galią turinčiais egzemplioriais, po vieną kiekvienai Šaliai, arba (ii) elektroninėmis priemonėmis Šalims pasirašant kvalifikuotais elektroniniais parašais, arba (iii) elektroniniu paštu Šalims apsikeičiant skenuotomis dokumento kopijomis. 

10. ŠALIŲ PARAŠAI 
	PARDAVĖJAS
UAB „Šiaulių energija”
Pramonės g. 10, 78502 Šiauliai
Tel. (0 41) 59 1200
A. s. Nr. LT35 7180 0000 0346 7599
AB „Artea“ bankas, b. k. 71800
PVM mokėtojo kodas LT453585811
Juridinio asmens kodas 245358580
info@senergija.lt

